**Despre însănătoșirea neamului**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De te întrebi, stimată adunare,

unde-am ajuns din ceea ce am fost?

Nu căuta răspunsul care doare

căci el va fi tristeții adăpost.

Avem în noi o dublă calitate:

suntem bolnavii care nu-ndrăznim

să ne tratăm de ambiguitate,

dorința de frumos s-o resimțim.

Suntem, desigur, și chirurgii care

putem prin noi cangrena s-o tăiem,

dar așteptăm cuprinși de resemnare

ca alții să ne ”prindă”-n recviem.

Nu mai păstram a națiunii faclă,

o terfelim cu orișice prilej

și-i facem din politică o raclă

chiar de simțim că este-un sacrilej’.

Aleșii ne ordonă ca tot anul

să devenim mai buni, mai toleranți,

să suportăm gândiri ce cu toptanul

ne vor fixa în rol de figuranți.

Dar toate astea nu pot să învingă,

Al nostru țel e viu, retrocedant.

Nu vom lăsa speranța să se stingă,

iar negrul să devină obsedant.

Să ardem pentru sacra moștenire

și-a nostră delasare s-o stârpim!

Și-om fi părtași la o înzdrăvenire

ce astăzi, noi, bolnavii,ne-o dorim!